kardosdrur/scandi-wiki huggingface dataset:
Liberal Katolsk Kirke

Liberal Katolsk Kirke er en sakramental kirke med et esoterisk syn på reinkarnation, karma og menneskets evolution.

Liberal Katolsk Kirke (LKK) er et selvstændigt trossamfund. Kirken blev grundlagt i 1916 af teosofferne J.I. Wedgwood og C.W. Leadbeater.
Kirkens tradition omfatter læren om involution og evolution, karma og reinkarnation samt læren om verdens indre styre, Mesterhierakiet.

Kirkens værdier 
Kirken
 er for det åndeligt søgende menneske
 har dyb respekt for det enkelte menneskes tros- og tankefrihed.
 anerkender alle religioner som værende ligeværdige og udspringende fra den samme guddommelige kilde.

Liberal Katolsk Kirke er en fri universel kirke, der ser det som sin hovedopgave:
 at videreføre Kristi kærlighedsarbejde for menneskehedens udvikling.
 at formidle den åndelige kraft gennem kirkens ceremonier.
 at forvalte de syv sakramenter, der uddeles til alle som en uvurderlig hjælp i menneskets åndelige udvikling, samt
 at delagtiggøre mennesker i den ubegrænsede, tidløse og guddommelige visdom, Teosofia.

Liberal Katolsk Kirke arbejder med ceremoniernes indre væsen og åndelige funktion og et bevidst samarbejde med englehierakiet. Denne viden hviler på åndsvidenskab og resultater fra clairvoyant forskning, som har afsløret kristuskræfternes måde at arbejde på og har givet en dyb indsigt i ceremoniernes mystik.

Mænd og kvinder ordineres til præsteskabet på lige fod.

Liberal Katolsk Kirke er en gnostisk kirke, som erkender at ethvert menneske er en Kristus i svøb, og det er kirkens opgave at understøtte udviklingen af denne iboende kristus-bevidsthed langs vejen til åndelig vækst, til den fuldt ud minifesteres i den enkelte.

I 2012 blev liberal katolsk kirke godkendt som trossamfund, således at vielser her har juridisk gyldighed. En vielse kan både omfatte to af forskelligt køn, som to af samme køn.

Økonomi 
Alle medarbejdere i kirken er ulønnede. Kirkens økonomiske forhold opretholdes gennem frivillige bidrag, donationer og foreningskontingenter.

Eksterne link 

 http://www.lkk-dk.dk/

Kirkesamfund
Esoterik
Freddy Koch

Freddy Koch (21. marts 1916 i København – 10. august 1980) var en dansk skuespiller.

Uddannet fra Det kongelige Teaters Elevskole og senere engageret ved diverse privatteatre.

Han var i mange år tilknyttet Folketeatret, hvor han også arbejdede som sceneinstruktør.

Fra 1971 var han rektor ved Aarhus Teaterskole og sidenhen på Aalborg Teater.

Udvalgt filmografi 

 De røde enge – 1945
 Familien Schmidt – 1951
 Den gamle mølle på Mols – 1953
 Gøngehøvdingen – 1961
 En ven i bolignøden – 1965
 Slå først, Frede! - 1965
 Slap af, Frede – 1966
 Ballade på Christianshavn - 1971
 Olsen-bandens sidste bedrifter - 1974
 Olsenbandens siste bedrifter - 1975
 Olsen-banden ser rødt – 1976

Eksterne henvisninger 
 
 

Skuespillere fra Danmark
Personer fra København
Westfalenstadion

Westfalenstadion (), som bærer navnet Signal Iduna Park fra december 2005 indtil juni 2016, er et fodboldstadion i Dortmund i Tyskland. Stadionet kan rumme 81.359 tilskuere, hvoraf 67.000 er siddepladser. Til dagligt er det hjemmebane for Borussia Dortmund, og ved VM i fodbold 2006 blev flere kampe, bl.a. den ene semifinale, spillet på stadionet.

Referencer

Eksterne henvisninger 

Signal Iduna Park

Dortmund
Borussia Dortmund
Fodboldstadioner i Tyskland
Etableret i 1974
Vivi Bak

Vivi Bak (født 3. september 1939 i København, død 22. april 2013 på Ibiza) var en dansk sangerinde, skuespillerinde, TV-vært, TV-producer og designer.

Vivi Bak begyndte i sin tid i frisørlære, men valgte med stor succes i stedet at blive fotomodel. Omtalen af hendes smukke ydre og naturtalent førte også til nogle pladeindspilninger for Philips i 1958-59, dog uden samme gennemslagskraft.

Sidenhen fik hun dog et sangengagement i Tyskland og opnåede at blive vært i sit eget tv-program. Hun fungerede i en årrække som tv-producer i Tyskland, men vendte med mellemrum ofte tilbage til Danmark for at optræde i kortere og længere perioder og indspillede også danske plader i 1970'erne.

Som designer vandt hun i 1978 den tyske designerpris.

I 1965 giftede hun sig med Dietmar Schönherr. Parret flyttede senere til øen Ibiza for at nyde deres otium.

Danske film 
 Pigen og vandpytten (1958)
 Seksdagesløbet (1958)
 Krudt og klunker (1958)
 Pigen i søgelyset (1959)
 Soldaterkammerater rykker ud (1959)
 Dronningens vagtmester (1963)
 Elsk din næste (1967)
 Nyhavns glade gutter – (Onkel Joakims hemmelighed) (1967)
 Det er så synd for farmand (1968)
  
Derudover indspillede hun ca. 38 film i Tyskland under navnet Vivi Bach.

Referencer

Eksterne henvisninger 
 
 

Personer fra København
Skuespillere fra Danmark
Sangere fra Danmark
Danskere i 1900-tallet
World Trade Center (København)

World Trade Center Copenhagen er et planlagt kontorbyggeri i Ørestad i København.

Byggeriet vil primært bestå af kontorer for såvel små som store virksomheder – dertil kommer konferencefaciliteter, hotel, butikker, restauranter m.m.

Bygningerne er tegnet af arkitekt Kim Utzon, og vil måske bestå af tre højhuse på 21 etager. Bygningskomplekset skal bygges etapevis over en årrække. Det ligger ikke fast hvornår byggeriet begynder. Det bliver et af de største byggerier i Ørestad.

Det er Sjælsø Gruppen der står for byggeriet og de har erhvervet sig retten til World Trade Center-navnet fra den internationale World Trade Centers Association. Der findes omkring 300 World Trade Centre i verden – mest kendt er World Trade Center i New York der blev ramt af terrorangrebet den 11. september 2001. og i 1993

Kilde/ekstern henvisning 
 World Trade Center på Kim Utzons hjemmeside.

Bygninger, konstruktioner og anlæg i Københavns Kommune
Ørestad
Bodil Miller

Bodil Miller Jørgensen (født Møller 14. april 1928 i Nørresundby, død 16. september 2017) var en dansk skuespiller.

Hun blev uddannet fra Privatteatrenes Elevskole og opholdt sig herefter en række år i Hollywood, der gav hende mulighed for at medvirke i 4-5 spillefilm.

Tilbage i Danmark arbejdede hun som mannequin og fik også indspillet enkelte film.

I tv har hun haft en rolle i serien En by i provinsen.

Filmografi

Eksterne henvisninger 
 

Personer fra Aalborg
Skuespillere fra Danmark
Deutsche Bank Park

Waldstadion (officielt: Deutsche Bank Park) er et fodboldstadion i Frankfurt am Main, Tyskland. Stadionet hedder oprindeligt Waldstadion, men har siden juni 2005 i fornindelse med en sponsoraftale med Deutsche Bank haft navnet Deutsche Bank Park. 

Stadionet blev indviet 15. juni i forbindelse med Tysklands kamp mod Australien i Confederations Cup.

Fodboldklubben Eintracht Frankfurt har stadionet som hjemmebane.

I forbindelse med VM i fodbold 2006 er der blevet foretaget en del ombygninger og husede bl.a. kvartfinale.

Fodboldstadioner i Tyskland
Bygninger, konstruktioner og anlæg i Frankfurt am Main
Etableret i 2005
Bygninger, konstruktioner og anlæg i Tyskland
Eintracht Frankfurt
Campo Grande

Campo Grande er hovedstaden i delstaten Mato Grosso do Sul, Brasilien. Byen har  indbyggere.

Kildeangivelser

Eksterne henvisninger 

Byer i Brasilien
Elektrakompleks

Elektrakomplekset er et begreb i psykologien indført i 1913 af Carl Gustav Jung. Freud afviste  begrebet i Afhandlinger om seksualteori. Elektrakomplekset er en parallel til Freuds ødipuskompleks, og betegner pigens ønske om at slå moderen ihjel og gifte sig med sin far.

Se også 
 Incest
 Ødipuskompleks

Kildehenvisning 
 Psykisk Institut af 1980 

Psykologi
Majbrit Berlau

Majbrit Berlau (født 19. april 1977) er uddannet socialrådgiver og har været generalsekretær i Sex & Samfund siden august 2022. 

Berlau  er desuden blandt andet formand for Driftsfonden Mændenes Hjems bestyrelse og medlem af Rådet for Socialt Udsatte.

Karriere 
I 2019-2022 var Berlau næstformand i FH - Fagbevægelsens Hovedorganisation.

Den 24. november 2012 tiltrådte hun som formand for Dansk Socialrådgiverforening, efter at hun ved en urafstemning blandt medlemmerne fik 71,6 pct. af stemmerne.

Berlau blev i 2007 formand for Dansk Socialrådgiverforening i region Øst og var gennem otte år medlem af foreningens hovedbestyrelse.

I en periode var hun midlertidigt medlem af Folketinget for Enhedslisten som stedfortræder for Pernille Rosenkrantz-Theil og medlem af Enhedslistens hovedbestyrelse 
 
Berlau har tidligere været ansat i Stenløse Kommunes og senere Egedal Kommunes kontanthjælpsteam, og i 2005 blev hun medlem af Den alternative Velfærdskommission.

I 2004 var Berlau opstillet som kandidat for Folkebevægelsen mod EU til valget til Europa-Parlamentet, og hun var tidligere medlem af Folkebevægelsens forretningsudvalg.

Privat 
Majbrit Berlau er datter af Jeanne Berlau og Henrik Berlau (tidligere MF for Fælles Kurs og tidligere formand for Sømændenes Forbund). Hun er gift med Khaled Mustapha, bor i bofællesskab og har to døtre.

Referencer  

Tidligere folketingsmedlemmer fra Enhedslisten
Politikere fra Folkebevægelsen mod EU
Folketingsmedlemmer i 2000'erne
Socialrådgivere fra Danmark
Personer i Kraks Blå Bog
Moe's Tavern

Moe's Tavern er et værtshus i den fiktive by Springfield i The Simpsons. Baren ligger på hjørnet af Walnut Street, som nabo til "King Toot's musik butik". Overfor ligger "Moeview Motel" og en fabrik, der tidligere blev ejet af Bart Simpson, indtil den faldt sammen. Baren mangler en spiritusbevilling: I episoden "Pygmoelian" bemærker Lenny, at licensen udløb i 1973, kun gjaldt på Rhode Island og var underskrevet af Moe selv.

Baren serverer Duff Beer og "Red Tick Lager", en øl, der smager lidt af hund. Moe har desuden i et afsnit ("The Mansion Family"), da han blev bedt om at servere sin bedste "udenlandsk-lydende" import-øl, tilbudt Homer Simpson en "Tuborg – the beer of Danish kings".

Indehaveren er Moe Szyslak, der lever omtrent udelukkende af sine stamkunder:
 Barney Gumble
 Homer Simpson
 Carl Carlson
 Lenny Leonard
 Sam
 Larry
Værtshuset fremstilles som faldefærdigt, og dette bekræftes da også jævnligt, specielt i et afsnit, hvor der skal inspiceres for hygiejne og almen kontrol.

Der har dog også foreligget enkelte afsnit, hvor værtshuset er blevet moderniseret. I et afsnit blev det til en familierestaurant, men grundet Moe's manglende evne til at holde humøret oppe og håndtere børn, må han vende tilbage til det "gode gamle" værtshus. I et andet afsnit renoveres Moe's Tavern til en moderne klub. Endelig laves det til en engelsk pub i et afsnit.
Da Moe åbnede Baren havde han utrolig høje tanker om stedet, for i et afsnit, ser man et fotografi med baren på åbningsdagen, med Moe i jakkesæt.

Steder i The Simpsons
Fiktive virksomheder
9. årtusinde f.Kr.

Årtusinder: 10. årtusinde f.Kr. – 9. årtusinde f.Kr. – 8. årtusinde f.Kr.

Begivenheder 
 Jeriko opstår omkring år 9.000 f.Kr. som en af de første byer.

Opdagelser, opfindelser

Henvisning

Eksterne henvisninger 

År
Årtusinder
En kvinde med hat

En kvinde med hat er en roman fra 2005 skrevet af Inge Eriksen.

Romanen beskriver Ida, der vokser op i efterkrigsårenes Aalborg. Moderen er modist, og faderen er politibetjent. Han har spansk blod i årerne, og hans internering i en tysk kz-lejr under krigen sætter i høj grad præg på hjemmet.

Vi får en beskrivelse af Idas gymnasievenner, hendes videre studier samt hendes besøg hos familien i Malaga.

Efter faderens død vender hun tilbage til Aalborg og bliver gift ind i et vinhandlerdynasti.

Romaner fra Danmark
Litteratur i 2005
Veltins-Arena

Veltins-Arena er et fodboldstadion i den tyske by Gelsenkirchen, og hed oprindeligt Arena Auf Schalke, hvilket den også bliver kaldt i dag. Stadionet er til daglig hjemmebane for Schalke 04 og blev først indviet i 2001. Der er plads til 61.481 tilskuere, hvoraf de 53.994 er siddepladser. Stadionet var også vært for Champions League-finalen mellem AS Monaco og FC Porto den 26. maj 2004. En kamp Porto vandt 3-0.

Schalke 04
Fodboldstadioner i Tyskland
Gelsenkirchen
Etableret i 2001
Lene Brøndum

Lene Brøndum (født 26. juni 1947 i Aalborg) er en dansk skuespillerinde.

Hun er uddannet på Statens Teaterskole i 1972 og har op gennem karrieren været tilknyttet bl.a. Bristol Teatret, Det Danske Teater, Folketeatret, Café Teatret og ABC Teatret.

Hun debuterede som filmskuespillerinde i Olsen-banden ser rødt, hvor hun spillede Børge Jensens klodsede kæreste og senere ægtefælle, Fie.

Fra tv kendes hun nok bedst fra Matador i rollen som frisøreleven Agnete, der bliver Arnolds kæreste. Hun har også medvirket i flere andre serier, bl.a. Huset på Christianshavn, Landsbyen og Bryggeren.

Udvalgt filmografi

Film

Serier

Eksterne henvisninger 
 

Skuespillere fra Danmark
Robertprisen for årets kvindelige birolle
HDI-Arena

HDI-Arena er et fodboldstadion i den tyske by Hannover og er til daglig hjemmebane for Hannover 96. Stadion har en kapacitet på 48.933 og der blev under VM i fodbold 2006 bl.a. lagt græs til en ottendedelsfinale.

Eksterne henvisninger 

Fodboldstadioner i Tyskland
Hannover
Etableret i 1954
Volksparkstadion

Volksparkstadion er et fodboldstadion i Hamburg i Tyskland. Til daglig er stadion hjemmebane for Hamburger SV og til VM i fodbold 2006 blev der bl.a. spillet en kvartfinale på stadion. Den første stadionbygning på grunden stammer tilbage fra 1925, men det stadion der står i dag først færdiggjort i 2000.
Der kan være 57.000 mennesker på stadiumet til Bundesliga kampe. Mens der kan være 51.000 mennesker til internationale kampe, Grundet 5000 ståpladser som ikke må bruges til internationale kampe.

Eksterne henvisninger 

Billeder fra Imtech Arena (tysk) 
 Hjemmeside af Imtech Arena  

Fodboldstadioner i Tyskland
Bygninger, konstruktioner og anlæg i Hamborg
Hamburger SV
Fritz Walter Stadion

Fritz-Walter-Stadion er et tysk fodboldstadion, opkaldt efter den legendariske tyske landsholdsspiller Fritz Walter, som i sin karriere udelukkende repræsenterede 1. FC Kaiserslautern. Stadionet er hjemmebane for denne klub og blev åbnet i 1926, men senere ombygget (så det passede til FIFAs standarder til verdensmesterskaber) fra 2002-2005 forud for VM i fodbold 2006, som blev spillet i Tyskland. Stadionet ligger på bjerget Betzenberg, og er Tysklands højest beliggende. Kapaciteten er på 48.000, hvoraf de 18.600 er ståpladser. Under VM havde stadion en kapacitet på 37.084.

Fodboldstadioner i Tyskland
Kaiserslautern
Etableret i 1920
Bygninger, konstruktioner og anlæg i Rheinland-Pfalz
Lene Tiemroth

Lene Tiemroth (født 16. juli 1943 i København, død 1. november 2016) var en dansk skuespillerinde.

Baggrund og karriere 
Lene Tiemroth var datter af skuespillerægteparret Edvin Tiemroth og Clara Østø. Hun blev uddannet fra Det kongelige Teaters Elevskole i 1966. Herefter blev hun kortvarigt tilknyttet Det ny Teater, inden hun rejste til USA for at prøve lykken, der dog primært kom til at bestå af diverse optagelser på dramaskoler. I en ung alder fik hun et barn med skuespilleren Kjeld Nørgaard.

Hun har haft roller på bl.a. Gladsaxe Teater, Det Danske Teater og Husets Teater. Blandt de mange teaterforestillinger hun har medvirket i kan nævnes Hedda Gabler, Elektra, Cabaret, Macbeth, Onkel Vanja, Laser og pjalter, Faderen og Glasmenageriet. I en årrække underviste hun på Statens Teaterskole og har været instruktørassistent på tv.

I fjernsynet har hun kunnet ses i bl.a. En by i provinsen og i Rejseholdet.

Hun modtog i 2001 en Bodil for bedste kvindelige birolle for sin medvirken i Italiensk for begyndere.

Filmografi 
Film i uddrag:

 Pigen og greven – 1966
 Det var en lørdag aften – 1968
 Deadline – 1971
 Forræderne – 1983
 Hip Hip Hurra – 1987
 Italiensk for begyndere – 2000
 Den gode strømer – 2004
 Afgrunden – 2004

Referencer

Eksterne henvisninger 
 
 

Personer fra København
Skuespillere fra Danmark
Bodilprisen for bedste kvindelige birolle
Lene
Modtagere af Ole Haslunds Kunstnerfonds legat
Cannæ

Cannae (græsk: Kanna; moderne navn: Canne della Battaglia) er en antik landsby i Apulien-regionen i det sydøstlige Italien. Den ligger på floden Aufidus' højre bred, ca. 10 km fra mundingen og 9 km sydvest for Barletta, som er navnet på kommunen.

Cannæ er især kendt for Slaget ved Cannae, hvor Hannibal her vandt sit største slag mod romerne under den 2. puniske krig i 216 f.Kr.. Hannibal havde en hær på 54.000 mand mod romernes 85.000, men alligevel lykkedes det ham at drive romerne på flugt.

Referencer 

Byer i Apulien
Oldtidsbyer
Behavioralisme

Behavioralisme er en samfundsvidenskabelig indfaldsvinkel, hvor videnskaben opfattes som adfærdsvidenskab, der på den ene side – i lighed med naturvidenskaben – kan måle og veje samfundsmæssige, empiriske forhold, men på den anden side anerkender, at det videnskabelige objekt ikke kan adskilles fra dets subjekt. Nobelpristageren Gunnar Myrdahl skrev, at "data sparker" i accept af den videnskabelige værdirelativisme, men som understregning af, at videnskabelig empirisk metode afspejler en virkelighed, som vil give det samme svar til flere forskellige spørgere. Behavioralisme henregnes til positivismen.

Noter 

Samfundsvidenskab
Hedonisme

Hedonisme (af græsk ηδονή idoní "lyst") er læren om, at nydelsen er det højeste gode, og at mennesket i sidste ende kun handler for at opnå nydelse. Skolen blev grundlagt af Aristippos af Kyrene  og senere videreført og revideret af Epikur, der langtfra hengav sig til nogen hedonisme. Han definerede nydelse som fravær af uro i sjælen og smerte i legemet  og anbefalede i øvrigt mådehold som opskrift på et lykkeligt liv.

Udtrykket bruges i dag – let nedsættende – om en livsførelse, som er præget af sanselig nydelse af "livets goder": feinschmeckeri, libertinisme, sanselighed osv.

Se også 
 Marquis de Sade
 Hedonisk trædemølle
 Utilitarisme

Noter 

Filosofi
RheinEnergieStadion

RheinEnergieStadion er et fodboldstadion i Køln i Tyskland og er normalt hjemmebane for 1. FC Köln. Tidligere var stadionet kendt under navnet Müngersdorfer Stadion, men skiftede i 2004 på grund af en sponsorkontrakt. Der er en kapacitet på 50.374 som under VM i fodbold 2006 bl.a. blev brugt til ottendedelsfinale.

Eksterne henvisninger 

 Officiel netsted (tysk)

Fodboldstadioner i Tyskland
Sport i Köln
Etableret i 1923
Bygninger, konstruktioner og anlæg i Köln
Groningsk

Groningsk (Grunnegs på groningsk) er dialekten i byen og provinsen Groningen. Det er en del af nedersaksisk.

Groningsk udviklede sig fra frisisk, da den nedersaksiske by Groningen overtog det frisiske Ommelanden (byens opland). Der er stadig frisisk indflydelse tilbage, samt nogle danske ord. Årsagen er den middelalderlige handel mellem Groningen og Danmark. Groningen har også baseret mønsteret i sit flag på forbindelsen til Danmark.

Sammenligning mellem nogle hollandske, groningske og danske ord:

Plattysk sprog
Groningen (provins)
Red Bull Arena

Red Bull Arena kan henvise til flere lokaliteter.

 Red Bull Arena (Leipzig), hjemmebane for fodboldklubben RB Leipzig
 Red Bull Arena (New Jersey), hjemmebane for fodboldklubben New York Red Bulls
 Red Bull Arena (Salzburg), hjemmebane for fodboldklubben FC Red Bull Salzburg
Haubarg

En haubarg (på dansk Høbjerg) er en nordfrisisk marskgård på Ejdersted i det sydvestlige hjørne af Sydslesvig. Typen kom til Ejdersted fra Nederlandene i begyndelsen af 1600-tallet, og bredte sig hurtigt i befolkningens øverste lag.

Både bolig, stalde, lade og lo dækkes af et næsten pyramideformet og højt stråtag. Gården er konstrueret omkring en høj firkant, lavet af enorme stolper og tagremme. De fleste haubarge på halvøen er placeret på et værft. I dag findes cirka 45 haubarger på Ejdersted.

Den største og ældste er den Røde Haubarg fra 1647 i nærheden af Husum. Gården er på trods af navnet hvid. Den Røde Haubarg huser i dag restaurant og museum. Ifølge sagnet skal djævelen selv have bygget gården: En fattig bondesøn, der var forelsket i sin rige nabos datter, bad fanden om hjælp og lovede til gengæld at give ham sin sjæl. Heldigvis kunne kærestens mor forhindre denne farlige handel.

Haubargen på Frilandsmuseet ved Kongens Lyngby stammer fra første halvdel af 1600-tallet.

Navnet Haubarg er nedertysk for høbjerg og henviser til gårdens dominerende høje stråtag.

Billeder

Litteratur 

 Otto S. Knottnerus, 'Haubarg, Barghaus, Bargscheune und ihre mittelalterlichen Vorläufer: Materialien zur Vorgeschichte der Gulfscheune', Probleme der Küstenforschung im südlichen Nordseegebiet 32 (2008), s. 105-125, også i: Der Maueranker: Baupflege in Nordfriesland, Dithmarschen und Angeln 30 (oktober 2011), nr. 3, s. 7-29

Noter

Eksterne henvisninger 
 Den Røde Haubarg 
 Haubargen i Frilandssmuseet 
 Ejdersted – haubargenes landskab

Landbrugsbygninger
Ejdersted
Jordbrug i Tyskland
Bygninger, konstruktioner og anlæg i Tyskland
Allianz Arena

Allianz Arena er et fodboldstadion i den tyske by München. Stadionet, der blev indviet i 2005, har plads til 75.024 tilskuere (70.000 ved internationale kampe), blev åbnet i maj 2005. Det kostede 286 millioner euro at bygge stadionet. Allianz Arena er til daglig hjemmebane for Bayern München og TSV 1860 München , ligesom Tysklands fodboldlandshold har spillet en række hjemmekampe på stadionet. Det er blevet kåret som Europas mest moderne stadion.

Navnet 
Allianz-gruppen har købt rettighederne til stadionnavet frem til 2041 . Under 2006 FIFA World Cup blev navnet midlertidigt ændret til "FIFA World Cup Stadium Munich", fordi FIFA ikke tillader sponsering af stadionnavne under FIFA's turneringer. Tilsvarende gør sig gældende i UEFA's turneringer, herunder Champions League-kampe, hvor stadionet hedder "Munich Arena".

Delt ejerskab mellem Bayern München og TSV 1860 München 
TSV 1860 München ejede oprindeligt 50% af Allianz Arena, hvor de øvrige 50% var ejet af Bayern München. I forbindelse med at 1860 München fik alvorlige økonomiske problemer i 2006, købte Bayern München i april 2006 1860 Münchens ejerandel for 11 millioner euro. Som en del af aftalen fik 1860 München ret til fortsat at benytte stadionet som hjemmebane.

Kampe afviklet på Allianz Arena 

Allianz Arena har været ramme om en række notable fodboldkampe.

Under VM i fodbold 2006 blev åbningskampen mellem Tyskland og Costa Rica spillet på Allianz Arena, hvor også turneringens semifinale mellem Frankrig og Portugal blev spillet.

UEFA Champions League finalen 2012 blev ligeledes afviklet på Allianz Arena.

Arkitektur 
Allianz Arena er tegnet af det verdenskendte arkitektfirma Herzog & de Meuron. Designet på det karakteriske stadion er blevet omtalt som "noget der lige er landet fra rummet," og ikke alene har det en unik arkitektur, men hele denne kan lyse op i forskellige farver. Farverne udvælges efter hvem der spiller på stadionet.

Når Bayern München bruger stadionet bliver det lyst op i rød, og når 1860 München spiller er det lyst op i blåt. Når det tyske landshold spiller, er det oplyst i hvid.

Münchens borgmester fik ikke lov af UEFA til at oplyse stadionnet i regnbuefarver under kampen mellem Ungarn og Tyskland i EM i fodbold 2021. Som protest blev 46 andre stadions over hele Tyskland oplyst i regnbuens farver.

Noter

Eksterne links 

 Hjemmeside

FC Bayern München
Fodboldstadioner i Tyskland
Etableret i 2005
Rapsode

Rapsoder (af det græske verb rhapsōidein = at sammenføje sange, af rhaptein = sammeføje, og "ode")
var omrejsende skjalde i antikkens Grækenland, som optrådte i byer og i private selskaber med at fremføre Homers digte.

En rapsode optrådte med en stav, rhabdos, i hånden, og deklamerede en udenadlært tekst - modsat bronzealderens før-homeriske skjalde, aoiderne, der fremførte improviserede episke sange til lyrespil.

I Odysseen berettes om to aoider. Den ene, Femios, holdt til på Ithaka hos Odyssevs' efterladte kone Penelope, og sang til sin lyre om "akhaiernes sørgelige hjemrejse". Hvis Odysseens forfatter ikke selv fandt på Femios' sang, må der være tale om en sang, der fandtes før Iliaden og Odysseen, og senere blev benyttet, da disse epos blev sat sammen.

Den anden  aoide, Demodokos, var blind ligesom Homer, og optrådte ved kong Alkinoos' gæstebud med "et kvad, som den gang blev prist under himlen den vide, om Odyssevs' strid med den gæve Akhillevs". Det er nærliggende at tænke sig, at det omtalte kvad har været Iliaden. Så akkompagnerede Demodokos de unges udendørs dans med en sang om Ares og Afrodite. Ved det afsluttende drikkegilde opfordrede Odyssevs ham til at synge om den trojanske hest.

Noter 

Grækenland i antikken
Musikhistorie
Poesi